text: من الأماكن الي لفتت إنتباهي بالرياض فالشكل الداخلي والخارجي يدل على إنه مطعم وجبات سريعه عادي جداً لكن الزحمة الي حوله والي داخلة شككتني في نضرتي الأولى له. بعد دخولي للمطعم عرفت اني لازم اتلصص للي بيطلعون عشان اقدر اخذ طاولة لي وللي معي(mission accomplished) وأخذت الطاولة وبدا الإنتضار الطويييييييييل جداً  
    
    
    
   المكان : 
    
   مستطيل صغير جداً والطاولات فيه جماعية للأسف وما أضافو أي طاولة لشخصين، يعني جهز نفسك تاكل مع كل شخص يدخل المطعم  
    
    
    
   المنيو: 
    
   المنيو في المطعم عبارة عن منيو تمشي على خطى ( customize your own burger) 
   بما معناه انك لازم تمشي بكل التفاصيل، اختيار اللحم او الباتي وبعد كذ الخضار وبعدها الصوص.  
    
   ماخلصنا فالمشروب تقدر تسوي فيه نفس الشي إذ كان ميلك شيك فتختار التوبنجز الي معاه واذ عديت للثالث لازم تدفع زياده 
    
   طبعاً البروتين في المنيو عباره عن نوعين فقط، الأول لحم والثاني بروتين خضري يعني فلافل بطريقة مختلفه شوي P: 
    
   الأسعار يمشون فيها مثل تسعيرة كل قطعة تباع على حده(ذكروني بقطع الغيار) ومافي مجاملات البطاطس بسعر والبرجر بسعر 
    
    
    
   التقييم: 
    
   قبل ما أستلم الطبق إنتضرت 30 دقيقه عشان أطلب و10 دقايق أنتضر الطلب بعدين ألقى الفلبيني عند الطاولة يقدم لي الطلب بكيسة توقو، قلنا طيب ووضحنا انه محلي، بعد دقيقه يرجع بصينية وألقى الطلب ناقص وملخبط، 
    
   البرجر من دون خس والملك شيك مختفي تماماً وأنتضر زياده عشان يوصلنا الميلك شيك 
    
    
   تققيمي للطلبات: 
    
   إليفيشن برجر مع طماط وشرائح خردل وجبن تشدر مغ بالسامك مسترد: 
    
   البرجر كحجم كانت للأسف محبطة لكن كمحتوى كانت قطعة من ذهب فالجوسينس في البرجر وشرائح الخردل الطازجة أعطت مزيج متناغم يذوب بالفم من أول قضمة أما البالسامك مسترد فزاد وعرفها  كمقطوعة ل "بت هوفن" بحلاوة الخل البلسمي مع المسترد الحامض الاذع بتناسق رائع مع الكريمنس الدسم من التشدير تشيز 
    
    
   ميلك شيك بالكرز والموز: ميلك شيك خفيف ورائع وطعم الكرز متوازن بلذعته "الفيفادولية"، لكن للأسف كان مليان بقطع الموز المتحجرة والمتجمده مما أزعجني خصوصأ يوم كنت أضن انها قطع ثلج بالبداية، طبعاً نكهة الموز كانت موجوده لكن  للأسف خرب عليها القطع الباقية منه 
    
    
    
   الإيجابيات:  
    
   1- إختيار عضوي ويمكن يكون أصح بشوي من باقي مطاعم البرجر 
    
   2- ميلك شيك خفيف ومايثقل على المعده بعد البرجر 
    
   3-فكرة تصميم البرجر يمكن تفتح بعض الأذواق وتخلي البعض يعرف متى يصير الطبق مطاريس ومتى يصير قطعة فنية 
    
    
   السلبيات 
    
   1- الأسعار والأسعار والأسعار = نار 
    
   2- مافيه دفع بالكردت عند العزاب(يمكن حنا المغضوب عليهم) 
    
   3- لخبطة في أخذ الطلب وتسليمة  
    
   4- عدم التوضيح للزبون إنه اذ خلص من الطاولة لازم يشيل بواقي أكله وان الخدمة ذاتية